[{"text_idx": "#000000", "text": "PIPARMU\u0308NT on taim, mida on vo\u0303imalik kasutada armastuserituaalides ja -maagiates. Piparmu\u0308ndis peitub va\u0308gi, mis suudab armastuseenergiat parandada, tervendada, ta\u0308iustada ja selle energia liikuma panna. Piparmu\u0308nt kutsub armastust selle inimese ellu, kes seda kasutab u\u0308hel vo\u0303i teisel viisil. Piparmu\u0308nt aitab kasvatada erineval tasandil olevaid armastuseenergiaid. Na\u0308iteks aitab Piparmu\u0308nt iseennast armastada vo\u0303i seda tunnet kasvatada enda la\u0308hedaste, kaaslase, maailma, looduse vo\u0303i loomade suhtes. Kui sa tunned, et sa vo\u0303iksid rohkem armastada ja u\u0308ldse elu rohkem nautida, siis kindlasti vo\u0303ta kasutusele Piparmu\u0308nt."}, {"text_idx": "#000001", "text": "Eeterlikud o\u0303lid on va\u0308ga head vahendid fu\u0308u\u0308silisele tervenemisele ja spirituaalse kasvu kiirendamisele. U\u0308ksko\u0303ik, milline eeterlik o\u0303li on sinu kasutuses, selles peitub vo\u0303luva\u0308gi. Ta\u0308pselt samamoodi omab seda vo\u0303luva\u0308ge ka Piparmu\u0308ndi eeterlik o\u0303li. Piparmu\u0308ndi eeterlik o\u0303li on u\u0308ks multifunktsionaalsemaid eeterlikke o\u0303lisid, mida sa vo\u0303iksid omada. Piparmu\u0308ndi eeterlikku o\u0303li on vo\u0303imalik kasutada nii paljudel erinevatel viisidel, et see suudab palju tavapa\u0308raseid probleeme a\u0308ra lahendada nii fu\u0308u\u0308silisel kui ka vaimsel tasandil. Piparmu\u0308ndi eeterlik o\u0303li vo\u0303iks igaks ku\u0308mneks juhuks olla sinu kodus olemas."}, {"text_idx": "#000002", "text": "Piparmu\u0308ndi eeterlikku o\u0303li on vo\u0303imalik kasutada energiate tervendamisel ja taastamisel. Ko\u0303ige etem on Piparmu\u0308ndi eeterlik o\u0303li armastusekristallide, armastusenurga (kodus on see lo\u0303una-, edela- ja la\u0308a\u0308ne-ilmakaares) ja Su\u0308damets\u030cakra tervendamisel. Po\u0303leta eeterlikku o\u0303li enda kristallide ko\u0303rval vo\u0303i keskel, mis on sinu elus sulle armastust pakkumas. Po\u0303leta seda enda kodus, et sinu kodu ta\u0308ituks armastuseenergiaga ja enda la\u0308hedal, kui soovid terveneda. Piparmu\u0308ndi eeterlikku o\u0303li po\u0303leta ajal, mil soovid enda, kodu vo\u0303i kristallide aurava\u0308ljast vabaks pa\u0308a\u0308sta segavaid energiaid. Piparmu\u0308nt on ideaalne segaduseenergia ha\u0308vitaja."}, {"text_idx": "#000003", "text": "Piparmu\u0308nt on kasulik ajal, mil oled haigestunud hingamisteede haigusesse. Piparmu\u0308nt aitab kiirendada terveks saamist. Selleks tilguta paar tilka enda padjapu\u0308u\u0308ri sisse, kui magama la\u0308hed vo\u0303i po\u0303leta enda vahetus la\u0308heduses Piparmu\u0308ndi eeterlikku o\u0303li o\u0303lilambi sees. Kui oled haigestunud, siis tuleb o\u0303lilampi suurem kogus o\u0303li panna. Esmalt vala o\u0303lilambi anum vett ta\u0308is ja seeja\u0308rel ko\u0303ige peale tilguta umbes 15 kuni 20 eeterliku o\u0303li tilka. Hinga va\u0308hemalt seda auru sisse tund vo\u0303i kaks. Selleks ei pea sa o\u0303lilambi ko\u0303rval pidevalt olema, kuid pead olema sellega u\u0308hes ja samas toas."}, {"text_idx": "#000004", "text": "Kui sind on tabanud raskekujulisem haigus vo\u0303i viirushaigus, siis lisaks Piparmu\u0308ndi eeterliku o\u0303lile vo\u0303ta kasutusele Ingveri eeterlik o\u0303li. Ingver aitab sellisel korral sind samuti."}, {"text_idx": "#000005", "text": "Piparmu\u0308ndi eeterlik o\u0303li on va\u0308ga kasulik ajal, mil sa ei saa korralikult hingata. Sa vo\u0303id 1-2 tilka eeterlikku o\u0303li kokku segada 1 teelusikata\u0308ie baaso\u0303liga ja ma\u0308a\u0308rida seda enda kaela ning lo\u0303uapiirkonnale. Kui tunned end halvasti, siis selline eeterliku o\u0303li keharituaal aitab samuti hingamisteid tervendada ja u\u0308leu\u0308ldist enesetunnet parandada."}, {"text_idx": "#000006", "text": "Piparmu\u0308ndi eeterlik o\u0303li on looduslik ja alternatiivne valuvaigisti. Valuvaigistavad toimed toimivad Piparmu\u0308ndi eeterliku o\u0303li puhul eriti siis, kui on lihasvalu. Selleks, et see saaks valu vaigistada ma\u0308a\u0308ri umbes 5 tilka eeterlikku o\u0303li otse valutavale kohale. Lase sellel olla umbes minut aega ja seeja\u0308rel ma\u0308a\u0308ri va\u0308ikeses koguses peale baaso\u0303li (soovituslikult Jojobao\u0303liga) ja lase sellel seista valutaval kohal seni kuni o\u0303lid on naha sisse imbunud. Ko\u0303igepealt vo\u0303id tunda ku\u0308lmutavat efekti ja seeja\u0308rel valust vabanevat tunnet."}, {"text_idx": "#000008", "text": "Piparmu\u0308ndi eeterliku o\u0303li puhul olen ta\u0308heldanud, et see to\u0303stab nii energiataset kui ka mo\u0303jub samaaegselt rahustava uinutina. Piparmu\u0308ndi eeterlik o\u0303li ei tee sind laisaks ja ei uinuta sind nii, et sa peaksid kohe selle kasutamise ja\u0308rgi magama minema. Kui sa soovid end liigutada, siis see to\u0303stab sinu energiataset, aidates sind liikuma panna ja samas, kui sa soovid uinuda, siis see laseb sul seda teha. Piparmu\u0308nt annab keha kontrolli sinu ka\u0308tte ning sa suudad enda keha rohkem endale sobilikult toimima panna. Seega kasuta ja po\u0303leta o\u0303lilambis Piparmu\u0308ndi eeterlikku o\u0303li siis, kui soovid energiat saada ja ka siis, kui soovid uinuda. Piparmu\u0308ndi eeterlik o\u0303li aitab vabastada u\u0308leliigset stressienergiat, mis sinu sees on ja aitab sul ennast u\u0308leu\u0308ldiselt paremini tunda, see on ka po\u0303hjus miks ma soovitan Piparmu\u0308ndi eeterlikku o\u0303li omada. Kui sa tunned, et soovid parandada enda enesetunnet, siis kasuta seda. See teeb imesid, minule see mo\u0303jub igatahes suurepa\u0308raselt."}, {"text_idx": "#000009", "text": "Kui sa vahel tunned, et so\u0308o\u0308d liialt palju vo\u0303i lased enda ebatervislikel isudel enda u\u0308le vo\u0303imu omada, siis vo\u0303ta kasutusele Piparmu\u0308ndi eeterlik o\u0303li. Po\u0303leta seda o\u0303li o\u0303lilambis ko\u0308o\u0308gis vo\u0303i so\u0308o\u0308gilaua peal. Va\u0308ga kasulik on seda na\u0308iteks teha ajal, mil on suurem ta\u0308histamine ja toidulaud on va\u0308ga rikkalik. Piparmu\u0308ndi eeterliku o\u0303li sisse hingamine vo\u0303ib sinu isusid maandada ja sinu ta\u0308helepanu juhatada pigem nendele toitudele, mida sul vaja on, mitte mida sa arvad, et sul vaja on. Piparmu\u0308ndi eeterlik o\u0303li aitab ego-po\u0303hise toitumise vaigistada ja esile tuua intuitiivse toitumismeele."}, {"text_idx": "#000010", "text": "Kui sa tunned end ebamugavalt ja sinu lihased on liialt pinges, siis ma\u0308a\u0308ri koos baaso\u0303liga mo\u0303ned tilgad eeterlikku o\u0303li pinges kohale. Masseeri senikaua kuniks o\u0303lid on naha sisse imbunud ja lihaspinge on maha vaibunud. Lihaspinge vo\u0303ib tekkida suure fu\u0308u\u0308silise koormuse tagaja\u0308rjel vo\u0303i vaimse stressi olemasolul."}, {"text_idx": "#000011", "text": "Hingeo\u0303hu va\u0308rskendaja ja antibakteriaalse toimega"}, {"text_idx": "#000012", "text": "Piparmu\u0308ndi eeterlikku o\u0303li on teadaolevalt u\u0308le tuhande aasta kasutatud ja seda juba va\u0308ga kaua aega hingeo\u0303hu va\u0308rskendajana vo\u0303i selle antibakteriaalsete toimete to\u0303ttu. Piparmu\u0308ndi eeterlikku o\u0303li vo\u0303id otse hambapastale tilgutada ja sellega hambaid pesta. Sellisel juhul kasuta Piparmu\u0308ndi eeterlikku o\u0303li vaid 1 tilgana ja seda esmakordselt va\u0308ga suure ettevaatlikkusega. Kui see peaks sulle ebamugavust tekitama, siis lo\u0303peta selle kasutamine koheselt. Kuna mina ei ole arst, vaid alternatiivteraapia edastaja, siis ko\u0303ik peab toimuma enda vastutusel. Minule Piparmu\u0308ndi eeterlik o\u0303li sobib ja meeldib. See kas ka sinule, selle saad ise ja\u0308rgi katsetada."}, {"text_idx": "#000013", "text": "Piparmu\u0308nt on antibakteriaalse toimega, nii nagu seda on ka ko\u0303ik teised eeterlikud o\u0303lid. Piparmu\u0308ndi eeterlikku o\u0303li saab kasutada kahjulike bakterite ha\u0308vitamisel. Kui kasutada seda enda kehal, siis see teeb seda, kui po\u0303letada seda o\u0303li o\u0303lilambis, siis see ha\u0308vitab neid baktereid, mis ringi liiguvad sinu koduo\u0303hus."}, {"text_idx": "#000014", "text": "Piparmu\u0308ndi eeterlik o\u0303li aitab su\u0308gelust a\u0308ra hoida. Selleks sega kokku u\u0308ks teelusikata\u0308is baaso\u0303li 1-2 eeterliku o\u0303liga ja masseeri seda mikstuuri su\u0308gelevale kohale. Kuna Piparmu\u0308ndi eeterlik o\u0303li on antibakteriaalse toimega, siis vo\u0303id seda kasutada ka nahaa\u0308rrituste korral."}, {"text_idx": "#000015", "text": "Juuste tervendaja ja ko\u0303o\u0303mast vabastaja"}, {"text_idx": "#000016", "text": "Piparmu\u0308ndi eeterlik o\u0303li mo\u0303jub juustele ja peanahale suurepa\u0308raselt. U\u0308leu\u0308ldse eeterlikud o\u0303lid on va\u0308ga kasulikud juustehoolduse juures ja ma olen la\u0308bi aastaid armastanud eeterlikke o\u0303lisid juuste pesu juures kasutada. Piparmu\u0308ndi eeterlik o\u0303li on suurepa\u0308rane juustehoolduvahend, kui soovid enda juukseid tugevamaks ja paksemaks muuta. Kellele ei meeldi, kui tema juuksed na\u0308evad suurepa\u0308rased va\u0308lja? Piparmu\u0308ndi eeterlikku o\u0303li on uuritud ja nende uuringute tulemusel on ka to\u0303estatud seda, et Piparmu\u0308nt aitab juukseid tugevamaks ja paksemaks muuta. Tilguta 5-8 tilka eeterlikku o\u0303li enda lemmik s\u030campooni sisse ja pese enda pead selle mikstuuriga. Eeterlikud o\u0303lid ei tohi mitte mingil juhul silma sattuda, seega ole ettevaatlik eeterlike o\u0303lidega pesemisel."}, {"text_idx": "#000017", "text": "Lisaks sellele, et Piparmu\u0308ndi eeterlik o\u0303li annab eluvaimu sinu juustesse, aitab see ka sinu peanahka puhastada ja sellel puhtana sa\u0308ilida. Piparmu\u0308ndi eeterlik o\u0303li aitab mustuse sinu peanahalt eemaldada, aitab ko\u0303o\u0303mast lahti saada ja selle teket a\u0308ra hoida."}, {"text_idx": "#000018", "text": "Eriti kasulik on erinevaid eeterlikke o\u0303lisid kasutada juustepesu ajal, kui sul on eriti paksud ja kohevad juuksed nagu na\u0308iteks minul. Selliste juuste pesemine on kohati katsumusterohke ja kui eeterlikud o\u0303lid aitavad sul kiirelt, lihtsalt ning mugavalt juukseid puhtaks saada, siis miks mitte enda elu lihtsamaks teha. Minu lemmikud eeterlikud o\u0303lid juustehoolduse juures lisaks Piparmu\u0308ndile on Salvei, Rosmariin ja Seedripuu."}, {"text_idx": "#000019", "text": "Kui suur pa\u0308evitaja sa oled? Kui palju sulle meeldib pa\u0308ikese ka\u0308es aega veeta? Kui ikka korralikult, siis Piparmu\u0308ndi eeterlik o\u0303li on just sinu jaoks. Kanna paar tilka Piparmu\u0308ndi o\u0303li kokku baaso\u0303liga ja kanna see nahale, mis on pa\u0308ikesele na\u0308htaval. Piparmu\u0308ndi eeterlik o\u0303li aitab a\u0308ra hoida pa\u0308ikesepo\u0303letust ja kui see juba olemas on, siis see aitab sellest kiiresti terveks saada. Va\u0308ga kasulik o\u0303li suvisel vo\u0303i soojal ajal ja siis, kui lendad soojale maale puhkama."}, {"text_idx": "#000020", "text": "Piparmu\u0308ndi ja Lavendli eeterlike o\u0303lide mikstuur akne vastu"}, {"text_idx": "#000021", "text": "Piparmu\u0308ndi eeterlik o\u0303li toimib va\u0308ga kasulikult aknelise naha puhul. Eriti kasulik on Piparmu\u0308nt siis, kui seda kasutada koos Lavendlio\u0303liga. Sega kokku mo\u0303lemat eeterlikku o\u0303li 2-3 tilka koos 1-2 teelusika ta\u0308ie baaso\u0303liga. Baaso\u0303li vali see, mis sinu na\u0308onahale ja nahale u\u0308leu\u0308ldiselt sobib. Sega mikstuur kokku ja kanna see aknelisele piirkonnale, va\u0308ldi silmadesse, ninna ja huulte peale sattumist. Hoia mikstuuri ku\u0308mme minutit nahal ja seeja\u0308rel loputa ettevaatlikult sooja veega maha vo\u0303i puhasta niiske ra\u0308tikuga enda nahk u\u0308leliigsest o\u0303list a\u0308ra. Korda seda tervendusrituaali iga pa\u0308ev kuni hakkad tulemust na\u0308gema."}, {"text_idx": "#000022", "text": "Piparmu\u0308ndi eeterlikul o\u0303lil on tegelikult veel lisaks va\u0308ga palju ha\u0308id omadusi. See suurepa\u0308rane kehamassaaz\u030ci eeterlik o\u0303li ja paistetanud jalgade tervendaja."}, {"text_idx": "#000023", "text": "Piparmu\u0308ndi eeterlikku o\u0303li on vo\u0303imalik po\u0303letada o\u0303lilambis. O\u0303lilambi kasutamisjuhendi leiad meie kodulehelt. Ko\u0303ik meie e-poe valikus olevad o\u0303lilambid leiad SIIT, kus on kirjas selle kasutamiseks vajalik teave."}, {"text_idx": "#000024", "text": "Teine vo\u0303imalus on ma\u0308a\u0308ride eeterlikku o\u0303li enda nahale, kuid sellisel juhul tuleb eeterlik o\u0303li kokku segada mo\u0303ne teise o\u0303liga (mitte eeterliku o\u0303liga, vaid baaso\u0303liga) nagu na\u0308iteks oliivi-, kookose-, mandli- vo\u0303i Jojobao\u0303liga. Eeterlikud o\u0303lid vo\u0303ivad nahale olla ko\u0303rvetavad ja sellepa\u0308rast tuleb neid kehale kanda koos teise o\u0303liga. Eeterlikke o\u0303lisid kokku segades teiste o\u0303lidega kasuta vaid paar tilka teise o\u0303li sees. O\u0303lilampi kalla veega segunenult o\u0303li nii palju, kui tugevat aroomi sa soovid toas tunda."}, {"text_idx": "#000025", "text": "Piparmu\u0308ndi eeterliku o\u0303liga tee endale tervendavat vanni. Kui sul olemas kodus vann, siis lase vann vett ta\u0308is ja tilguta vannivette kuni ku\u0308mme tilka eeterlikku o\u0303li. Vo\u0303ta vanni ja naudi Piparmu\u0308ndi eeterliku o\u0303li toimet. Selline vanni tegemine on kasulik nii fu\u0308u\u0308siliselt kui ka spirituaalselt. Tervendavat vanni tee endale juba sellepa\u0308rast, et Piparmu\u0308ndi tervendavad omadused saaksid sinu kehani jo\u0303uda."}, {"text_idx": "#000026", "text": "Sega Piparmu\u0308ndi eeterlik o\u0303li kokku enda lemmikkreemiga, et kanda see nahale, kui soovid tervele kehale selle tervendavat toimet pakkuda."}, {"text_idx": "#000027", "text": "Piparmu\u0308ndi eeterlik o\u0303li on va\u0308ga tugevatoimeline ja seda ei ole kasulik na\u0308onahale korraga va\u0308ga palju panna, see vo\u0303ib silmad kipitama panna."}, {"text_idx": "#000028", "text": "Soovitan eeterlikke o\u0303lisid kasutada va\u0308hemalt 10-20 tilka, et nendest tervendavad omadused ka\u0308tte saada."}, {"text_idx": "#000030", "text": "Su\u0308damets\u030cakrat on vo\u0303imalik tervendada Piparmu\u0308ndi eeterliku o\u0303liga ja lisaks kristallidega, mis on Su\u0308damets\u030cakra tervendajad. Piparmu\u0308ndi eeterliku o\u0303li Su\u0308damets\u030cakra tervendavad omadused saad sa ka\u0308tte siis, kui sa na\u0308iteks segad supilusikata\u0308is kookose o\u0303li kokku 10 tilga eeterliku o\u0303liga ja ma\u0308a\u0308rid seda tervele Su\u0308damets\u030cakrale (ja\u0308ta meelde, et see vo\u0303ib jahedat tunnet tekitada). Tee seda kord na\u0308dalas, et turgutada enda Su\u0308damets\u030cakrat. Selline rituaal on pa\u0308ris tugev tervendav mo\u0303ju sellele Ts\u030cakrale. Lisaks sellele po\u0303leta Piparmu\u0308ndi eeterlikku o\u0303li o\u0303lilambis ja hinga seda sisse."}, {"text_idx": "#000031", "text": "Su\u0308damets\u030cakra tervendamiseks tee endale teekuur, mis kestab va\u0308hemalt 10 pa\u0308eva. Joo iga pa\u0308ev kolm tassi piparmu\u0308nditeed ta\u0308pselt nii mitu pa\u0308eva ja\u0308rjest ja seeja\u0308rel vo\u0303id oodata, et Su\u0308damets\u030cakras hakkaksid muudatused toimima. Tee joomine mo\u0303jub aeglasemalt, sellepa\u0308rast tuleb seda ka rohkem teha, kui eeterliku o\u0303li kasutamise puhul."}, {"text_idx": "#000032", "text": "Su\u0308damets\u030cakrat aitab korrastada Roheline Aventuriin ja Fuksiit va\u0308ga edukalt. Neid kristalle tasub kanda pikaajaliselt, kui soovid Su\u0308damets\u030cakras olevaid blokaade vabaks pa\u0308a\u0308sta. Ts\u030cakrate tervendamise puhul on oluline kasutada erinevaid taktikaid, taimi ja kristalle, et tulemus saaks tekkida."}, {"text_idx": "#000033", "text": "Piparmu\u0308ndi tervendavate omaduste kohta leiad veel lisaks lugemist SIIT."}, {"text_idx": "#000035", "text": "Kodulehel mainitud no\u0303uannete, soovituste ja teabe kasutamine on omal vastutusel. Esitatud teave ei ole tervishoiualane no\u0303uanne, vaid Tene Laulu enda teadmised, isiklik arvamus ja soovitused."}, {"text_idx": "#000036", "text": "Eeterlike o\u0303lide kasutamine toimub iga inimese enda vastutusel."}]